💳 издадох фактура, но не получавам плащане. какъв е срокът и какво мога да направя?
спрямо чл.303а от търговския закон, ако не е уговорен срок за плащане, паричното задължение трябва да бъде изпълнено в 14-дневен срок от получаване на фактура или на друга покана за плащане. когато денят на получаване на фактурата или поканата за плащане не може да се установи или когато фактурата или поканата са получени преди получаване на стоката или услугата, срокът започва да тече от деня, следващ деня на получаване на стоката или услугата, независимо че фактурата или поканата за плащане са отпреди това. след изтичане на този срок, длъжникът е в забава и трябва да заведете гражданско дело срещу него, в което да изискате заплащане на сумите по фактурите, заедно с изтеклите законни лихви.
